PATVIRTINTA:

Vilniaus komunalinių paslaugų mokyklos

komisijos ilgalaikei nuomai organizuoti

2024-07-08 posėdžio protokolu Nr.1

**VILNIAUS KOMUNALINIŲ PASLAUGŲ MOKYKLOS NEKILNOJAMO TURTO**

**VIEŠO NUOMOS KONKURSO SĄLYGOS**

**I. BENDROSIOS NUOSTATOS**

1. Vilniaus komunalinių paslaugų mokykla, buveinės adresas Pakalnės g. 3, Vilnius, įmonės kodas 190971086, numato išnuomoti valstybei nuosavybės teise priklausantį ir šiuo metu Vilniaus komunalinių paslaugų mokyklos patikėjimo teise valdomą nekilnojamąjį turtą, nurodytą 6 punkte, tiesioginio viešojo nuomos konkurso būdu (toliau - Konkursas).

2. Konkursas vykdomas vadovaujantis Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašu, patvirtintu Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto, valstybės ir savivaldybių nekilnojamojo turto nuomos“ (toliau – Tvarkos aprašas), kitais teisės aktais ir šiomis Konkurso sąlygomis.

3. Konkursą organizuoja ir vykdo Vilniaus komunalinių paslaugų mokyklos direktoriaus įsakymu sudaryta komisija ilgalaikei nuomai organizuoti (toliau - Komisija).

4. Turto nuomos konkursas skelbiamas Vilniaus komunalinių paslaugų mokyklos interneto svetainėje [www.vkpm.lt](http://www.vkpm.lt).

**5. Kontaktinis asmuo dėl konkurso sąlygų:**

**- direktoriaus pavaduotojas infrastruktūrai** **Dalius Petrulis, tel. +370 650 22838; el. p. dalius.petrulis@vkpm.lt**

**II. VIEŠOJO NUOMOS KONKURSO OBJEKTAS**

6. Vilniaus komunalinių paslaugų mokykla tiesioginio viešo nuomos konkurso būdu **išnuomoja patalpas (ilgalaikė nuoma) neformaliajam ugdymui organizuoti, esančias adresu** **Pakalnės g. 3, Vilnius (pastato unikalus numeris – 1094-0261-8020, patalpų plotas 121,67 kv. m (patalpos indeksas 1-1) ir 18,37 kv. m (patalpos indeksas 1-2), bendras dviejų patalpų plotas – 140.04 kv. m, bylos Nr. 10150, pagrindinio pastato pažymėjimas plane – 2F1 / p).** Patalpų paskirtis negali būti keičiama.

7.  Patalpų nuomos terminas: **ne anksčiau kaip nuo 2024-08-01 ir ne vėliau kaip iki 2027-06-26 .**

8. **Pradinis turto nuompinigių dydis – 623,18 Eur už mėnesį (šeši šimtai Eur ir aštuoniolika 18 euro centų).**

**9.** Suinteresuoti asmenys gali apžiūrėti nuomojamas patalpas 2024 m. liepos 10-15 dienomis nuo 9:00 iki 12:00 val.

**10. Kontaktiniai asmenys dėl patalpų apžiūros:**

**- Antanas Drungilas, tel. +370 699 11001.**

**III. REIKALAVIMAI KONKURSO DALYVIAMS**

11. Konkurse gali dalyvauti visi suinteresuoti fiziniai ir juridiniai asmenys, atitinkantys visus Konkurso sąlygų reikalavimus.

12. Konkurso dalyvių (toliau –Dalyvis (-iai) siūlomas turto nuompinigių dydis negali būti mažesnis kaip nustatytas pradinis turto nuompinigių dydis (8 punktas).

13. Pateikdamas pasiūlymą (1 priedas) Dalyvis sutinka su šiomis Konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tam, kad nuomos sutartis būtų įvykdyta tinkamai.

14. Dalyvis privalo sumokėti pradinį įnašą ne mažiau kaip už 1 mėnesio nuomą, į Vilniaus komunalinių paslaugų mokyklos AB ,,Swedbank“ banko atsiskaitomąją sąskaitą Nr. LT527300010002476985, banko kodas 73000, įmonės kodas 190971086. **Pradinis įnašas privalo būti sumokėtas iki pateikiant voką su pasiūlymu registracijai.**

**IV. PASIŪLYMŲ PATEIKIMAS IR JŲ REGISTRAVIMAS**

15. Dalyvis turi teisę pateikti tik vieną pasiūlymą. Konkurso sąlygose nurodytu pasiūlymų pateikimo terminu. Dalyvis gali atsiimti savo pasiūlymą, taip pat gali vietoje atsiimto pasiūlymo pateikti kitą.

16. Dalyvis pasiūlymą pateikia Vilniaus komunalinių paslaugų mokyklai Konkurso sąlygose nurodytu terminu užklijuotame voke, ant kurio turi būti užrašyta:

16.1. Dalyvio pavadinimas (vardas, pavardė) ir adresas;

16.2. turto, kurio nuomos konkursas buvo skelbtas, pavadinimas, adresas ir nuoroda „Turto nuomos konkursui“.

17. **Voke turi būti pateikta:**

17.1. pasiūlymas (1 priedas), kuriame nurodoma:

17.1.1. Dalyvio ir jo įgalioto asmens (jeigu atstovaujama pagal pavedimą) vardas, pavardė, asmens kodas ir gyvenamosios vietos adresas arba asmens teisinė forma, pavadinimas, kodas ir buveinė;

17.1.2. kontaktinio asmens telefono numeris, elektroninio pašto adresas;

17.1.3. siūlomas nuomojamo turto nuompinigių dydis;

17.1.4. banko sąskaitos numeris, į kurią Vilniaus komunalinių paslaugų mokykla turės pervesti grąžinamą pradinį įnašą;

17.2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;

18. Kai pasiūlymą teikia juridinis asmuo, tai pasiūlymas turi būti pasirašytas įmonės vadovo ar jo įgalioto atstovo. Jeigu pateikti dokumentai pasirašyti ne įmonės vadovo, pridedamas įgaliojimas. Fizinis asmuo pasiūlymą pasirašo asmeniškai

19. **Dalyvių vokai su pasiūlymais turi būti pateikti** **ne vėliau kaip iki 2024 m. liepos 16 d. 10:00 val.** adresu: **Pakalnės g. 3, Vilnius**, Vilnius, 10 kab. „Raštinė“. Vėliau pateikti vokai nebus registruojami. Vokus iki nurodyto termino galima pristatyti 2024 m. liepos 10-12, 15 dienomis nuo 9:00 iki 12:00 val. ir 2024 m. liepos 16 iki 10 val.

20. Registruojant kartu su voku pateikiamas dokumentas (bankinio pavedimo kopija), patvirtinantis, kad Dalyvis į nurodytą Vilniaus komunalinių paslaugų mokyklos banko sąskaitą sumokėjo pradinį įnašą nurodytą 8 punkte. **Šis dokumentas į voką nededamas.**

21. Asmenys Dalyviais neregistruojami, jeigu jie nesumokėjo pradinio įnašo ir nepateikė dokumento, patvirtinančio, kad šis įnašas sumokėtas, jeigu pateikė neužklijuotą voką arba pasibaigus skelbime nurodytam dokumentų registravimo laikui, jeigu pagal užrašą ant gauto užklijuoto voko neįmanoma identifikuoti norimo išsinuomoti valstybės turto, jeigu nurodyti trūkumai neištaisomi, kol dokumentai registruojami.

22. Įregistruotas Dalyvis iki pasiūlymų pateikimo termino turi teisę atšaukti pateiktą pasiūlymą ir pateikti naują pasiūlymą ir kitus 17 punkte nurodytus dokumentus. Tokiu atveju Valstybės ilgalaikio materialiojo turto viešojo nuomos konkurso vokų registracijos lape (toliau – Lapas) įrašoma, kad ankstesnis pasiūlymas atšauktas ir, jeigu pateiktas naujas vokas, nurodoma naujo voko pateikimo data ir laikas. Dalyviui, pateikusiam voką su naujais dokumentais, suteikiamas naujas registracijos numeris. Draudžiama pateikti naują pasiūlymą, neatšaukus ankstesnio. Dalyviui, atšaukusiam pateiktą pasiūlymą, jo pateikti dokumentai grąžinami įvykus Konkursui arba, jeigu dalyvauti Konkurse neįsiregistruoja nė vienas kitas asmuo, pasibaigus dokumentų registravimo terminui.

23. Komisijos narys registruoja Dalyvių vokus: ant gauto voko nurodo konkurso dalyvio registracijos eilės numerį, voko gavimo datą ir laiką (minučių tikslumu).

24. Iki komisijos posėdžio pradžios Dalyvių vokai su dokumentais neatplėšiami, kiti asmenys su duomenimis apie įregistruotus Dalyvius nesupažindinami.

**V. VOKŲ SU KONKURSO DALYVIŲ PASIŪLYMAIS ATPLĖŠIMAS, PASIŪLYMŲ NAGRINĖJIMAS IR VERTINIMAS**

**25. Vokai su Konkurso dalyvių pasiūlymais bus atplėšiami Komisijos posėdyje 2024 m. liepos 16 d. 10:10 val. adresu: Pakalnės g. 3, Vilnius, 4 kab. „Metodinis kabinetas“.** Dalyvauti Konkurse turi teisę įregistruoti Dalyviai ar jų įgalioti atstovai.

26. Komisijos pirmininkas leidžia atvykusiems Dalyviams arba jų atstovams įsitikinti, kad vokai su pasiūlymais yra nepažeisti. Tik tada jis atplėšia vokus, nepažeisdamas užklijavimo juostos. Komisijos pirmininkas skelbia Dalyvio pavadinimą, siūlomą nuomos kainą Eur.

27. Komisija nagrinėja gautus pasiūlymus ir tikrina, ar teisingai ir pagal pateiktą formą užpildytas pasiūlymas (1priedas).

28. Komisija vertina tuos pasiūlymus, kurie atitinka šio Konkurso sąlygų visus reikalavimus.

29. Įvertinus pateiktus pasiūlymus, sudaroma pasiūlymų eilė. Pasiūlymai šioje eilėje surašomi kainos mažėjimotvarka (pirmoje vietoje įrašomas Dalyvis nurodęs didžiausią nuomos kainą.

30. Konkurso laimėtoju (-ais) pripažįstamas (-i) konkurso dalyvis (-iai), pasiūlyme nurodęs (-ę) didžiausią nuomos kainą. Jeigu tokią pat kainą (didžiausią) pasiūlo keli Dalyviai, laimėtoju pripažįstamas Dalyvis, anksčiau įregistruotas Lape.

31.Konkurso rezultatai įforminami protokolu, kurį pasirašo Komisijos pirmininkas ir Komisijos nariai. Dalyviai arba jų atstovai turi teisę susipažinti su Komisijos protokolu.

**VI. KITOS KONKURSO SĄLYGOS**

32. Konkurso laimėtojas, neatvykęs į Komisijos posėdį, apie Konkurso rezultatus informuojamas raštu per 3 darbo dienas nuo protokolo pasirašymo dienos: jam išsiunčiamas pranešimas, kuriame nurodomas laikas, kada bus pasirašoma sutartis. Nuomos sutartis turi būti pasirašyta ne anksčiau kaip po 3 darbo dienų ir ne vėliau kaip per 10 darbo dienų nuo protokolo pasirašymo dienos. Konkurso laimėtojas, negalintis nurodytu laiku atvykti pasirašyti Turto nuomos sutarties, ne vėliau kaip per 3 darbo dienas nuo pranešimo apie Konkurso rezultatus gavimo dienos apie tai informuoja Komisiją ir suderina su ja kitą Turto nuomos sutarties pasirašymo datą.

33. Jeigu dalyvauti Konkurse nustatyta tvarka užsiregistravo tik vienas Dalyvis, kuris atitinka Konkurso sąlygose nustatytus reikalavimus ir pasiūlęs ne mažiau už nustatytą pradinę nuomos kainą už mėnesį, jis laikomas Konkurso laimėtoju.

Šiuo atveju nuomos sutartis gali būti pasirašyta iš karto, t. y. neišlaukiant 3 darbo dienų nuo protokolo pasirašymo dienos.

34. Jeigu dalyvauti Konkurse neužsiregistravo nė Dalyvis arba nei vienas Dalyvis neatitinka kvalifikacinių reikalavimų (jei buvo tikrinama), arba visi Dalyviai pasiūlė mažesnę nuomos kainą Eur už nustatytą pradinę nuomos kainą per mėnesį, ir / ar buvo atmesti visų Dalyvių pasiūlymai, Konkursas skelbiamas neįvykusiu.

35. Dalyviams, nelaimėjusiems konkurso, arba 34 punkte nurodytu atveju Konkursą paskelbus neįvykusiu, turto valdytojas per 5 darbo dienas po Komisijos protokolo pasirašymo gražina pradinius įnašus į sąskaitas, nurodytas Konkurso dalyvių dokumentuose.

36. Konkurso laimėtojo (-jų) pradinis įnašas įskaitomas į turto nuompinigius.

37. Jeigu patalpų nuomos konkurso laimėtojas atsisako sudaryti nuomos sutartį, pradinis įnašas jam negražinamas. Tokiu atveju, Komisijos sprendimu, Konkurso laimėtoju pripažįstamas kitas pagal eilę Konkurso sąlygas atitinkančius dokumentus pateikęs Dalyvis, pasiūlęs didžiausią nuomos kainą Eur.

38. Nuomotojas bet kuriuo metu iki nuomos sutarties sudarymo turi teisę nutraukti Konkursą, jeigu:

38.1. atsiranda aplinkybių, kurių nebuvo galima numatyti iki paskelbiant Konkursą;

38.2. paskelbus Konkursą paaiškėja, kad Turto nuoma negalima.

39. Nuomotojo ir Dalyvių ginčai sprendžiami Lietuvos Respublikos administracinių bylų teisenos įstatymo nustatyta tvarka.

**VII. SUTARTIES PAGRINDINĖS SĄLYGOS**

43. Nuomotojas įsipareigoja per 15 (penkiolika) darbo dienų nuo sutarties pasirašymo dienos kreiptis į valstybės įmonę Registrų centrą dėl Sutarties įregistravimo Nekilnojamojo turto registre ir apmokėti su Sutarties registravimu susijusias išlaidas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr.1

**PASIŪLYMAS**

**DĖL PATALPŲ, ESANČIŲ PAKALNĖS G. 3 , VILNIUS NUOMOS**

\_\_\_\_\_\_\_Nr.\_

(Data)

Sudarymo vieta

|  |  |
| --- | --- |
| Įmonės pavadinimas (jei pasiūlymą teikia fizinis asmuo - fizinio asmens vardas, pavardė) |  |
| Įmonės adresas (jei pasiūlymą teikia fizinis asmuo - fizinio asmens adresas) |  |
| Įmonės kodas *(jei pasiūlymą teikia fizinis asmuo – asmens kodas)* |  |
| Įmonės vadovo ar jo įgalioto asmens v. pavardė *(fiziniam asmeniui netaikoma)* |  |
| Dalyvio ir jo įgalioto asmens (jeigu atstovaujama pagal pavedimą) vardas, pavardė ir gyvenamosios vietos adresas arba asmens teisinė forma, pavadinimas, kodas ir buveinė |  |
| Telefono numeris |  |
| El. pašto adresas |  |
| Banko sąskaitos numeris, į kurią komisija turės pervesti grąžinamą pradinį įnašą |  |

Šiuo pasiūlymu pažymime ir patvirtiname, kad sutinkame su visomis konkurso sąlygomis, nustatytomis nekilnojamo turto viešo nuomos konkurso sąlygose. Patvirtiname, kad nuomos sutarties vykdymo metu užtikrinsime visus konkurso sąlygose nustatytus reikalavimus ir siūlome tokius nuompinigius:

|  |  |  |  |
| --- | --- | --- | --- |
| **Eil.**  **Nr.** | **Nuomojamas turtas** | **Mat vnt.** | **Nuompinigiai**  **EUR** |
| 1. | **Patalpos (pastato unikalus numeris – 1094-026-8020, patalpų plotas 121,67 kv. m (patalpos indeksas 1-1) ir 18,37 kv. m (patalpos indeksas1-2) , bendras dviejų patalpų plotas – 140.04 kv. m, bylos Nr. 10150, pagrindinio pastato pažymėjimas plane – 2F1 / P)** | per mėnesį |  |

Nurodyti pageidaujamą (preliminarų) patalpų nuomos laikotarpį:

nuo 20­­\_\_ m. \_\_\_\_\_\_\_ mėn. \_\_\_ d. iki 20­­\_\_ m. \_\_\_\_\_\_\_ mėn. \_\_\_ d.

**(pastaba: nuomos terminas nurodomas ne anksčiau kaip nuo 2024-08-01 ir ne vėliau kaip iki 2027-06-26.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(Konkurso dalyvio arba jo įgalioto (Parašas) (Vardas ir pavardė)

asmens pareigų pavadinimas)